NaiveNeuron/SloPal huggingface dataset:
J. Počiatek, minister financií SR: (2010-01-20):
Veľmi zaujímavé, že prichádza teda s týmto návrhom práve teraz. A mal by som otázku, keď už teda máte takúto zásadnú legislatívnu iniciatívu, či ste vôbec nejakým spôsobom odhadli, aký to má dopad na štátny rozpočet. Pretože to som v tom zdôvodnení nepočul a je to nejaký taký základný štandard pri takýchto zmenách. Čiže nie tak dávno je tomu, čo tu odznela rozprava o štátnom rozpočte, kde som teda čakal, že tým svojím mikroskopom odhalíte všetky tie neefektivity, o ktorých tu už roky rozprávate, a tie strašné kvantá peňazí, ktoré vláda alebo štát ako taký vyhadzuje na nezmyselné veci, ale taktiež si spomínam, že sada pozmeňujúcich návrhov, ktoré prišla z vašej strany, nie že by znižovala deficit, práve naopak, deficit zvyšovala alebo zvyšovala ešte aj niektoré výdavkové položky. Čiže viete, ani vy sami ste nenašli žiadnu dieru v rozpočte alebo priestor, kde by sa dali čerpať nejaké alternatívne zdroje na financovanie napríklad takýchto opatrení. Čiže sa pýtam, ak máme udržať deficit, čo je momentálne priorita a vláda jasne zadeklarovala, že ide konsolidovať verejné financie tempom, akým avizovala, čo je plne akceptované medzinárodnými inštitúciami, tak ako ináč vyfinancovať takúto aktivitu ako navýšením deficitu? Mali ste tým na mysli, tak ako som pozorne počúval ten váš návrh, že toto má ísť na úkor deficitu? Čiže nevadí, že o ten výpadok, ktorý by toto znamenalo, sa navýši deficit? Asi zrejme áno. Čiže mne to len potvrdzuje, že tie vaše reči o tom, ako by mala vláda ešte viac šetriť a konsolidovať verejné financie a ergo následne teda menším tempom alebo vyšším tempom znižovať verejný dlh, sú len plané reči. Pretože dnes rozpočet verejnej správy je tak napätý, že takéto opatrenie by znamenalo alebo by bolo možné zaviesť jedine v prípade, že by sme akceptovali, že bude vyšší deficit verejných financií. Takže vrátim sa ešte k tej poznámke, ako ste sa tu snažili spojiť nespojiteľné, a to, že ste chceli poprieť, že bola tu z našej strany snaha o zníženie spotrebnej dane na naftu už v minulosti. Zabudli ste na to, že vždy sme boli v procese konsolidácie verejných financií a každý príjem bol dôležitý a plus navyše mali sme tu veľmi jeden, jeden veľmi zásadný projekt, pri ktorom aj najmenšia odchýlka by znamenala obrovské komplikácie, a to bol projekt zavádzania eura, kde sme nemohli riskovať nič a žiadny nejaký dodatočný výpadok príjmov v rozpočte. Čiže to bol hlavný dôvod, prečo sme k tomu kroku nepristúpili skôr, i keď sme nad tým intenzívne uvažovali. Ďakujem za slovo, skončil som.
Dostál, Ondrej, poslanec NR SR (2023-12-14):
Pán poslanec Dvořák, zaujala ma tá téza o tom, ako koalícia alebo vláda vnáša chaos ešte aj do myslí koaličných poslancov, teda tá historka z výboru, kde koaliční poslanci sa čudovali, prečo prišla predsedníčka Úradu pre dohľad nad zdravotnou starostlivosťou na rokovanie o novele kompetenčného zákona, že však tá je o niečom inom. No my sme mali ústavnoprávnom výbore podobnú situáciu. A toto robí vláda svojim vlastným koaličným poslancom častejšie. Na ústavnoprávnom výbore sme rokovali o návrhu vlády na skrátené legislatívne konanie o novele Trestného zákona, o tej, ktorá v jednom z článkov obsahuje aj návrh na zrušenie Úradu špeciálnej prokuratúry, a opozičný poslanec pán Vančo z Progresívneho Slovenska diskutoval o tom, či sú dôvody na skrátené legislatívne konanie vo vzťahu k návrhu na zrušenie Úradu špeciálnej prokuratúry, a koaličný poslanec pán Mažgút zo SMER-u sa čudoval, že o čom to vlastne hovorí, však neriešime špeciálnu prokuratúru, či sme v nejakom inom bode programu, lebo veď na programe je novela Trestného zákona, a, a teda skrátené legislatívne konanie k nej. Lenže tá novela Trestného zákona v jednom z článkov obsahuje nov... zrušenie Úradu špeciálnej prokuratúry. Čiže vláda takýmito návrhmi vnáša chaos do rokovania Národnej rady a mýli ešte aj svojich vlastných poslancov. A je to presne tak, ako povedal pán poslanec Dubéci, práve na toto máme medzirezortné pripomienkové konanie, aby sa takéto veci vyjasnili. Aby sa nestalo to, že vláda príde s návrhom, aby sa prvého septembra chodilo do práce, ale zároveň aby ostal zákaz maloobchodného predaja aj prvého septembra, a potom to tu musí opravovať pozmeňujúcimi návrhmi.
Hrnčiar, Andrej, podpredseda NR SR (2019-09-11):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Eduardovi Adamčíkovi.
Hrnčiar, Andrej, podpredseda NR SR (2016-05-19):
Ďakujem, pani poslankyňa. Ešte vás poprosím, aby ste stlačili trojku, aby ste sa odhlásili z tej faktickej teraz. Ďakujem. Nech sa páči, pán poslanec Mihál.
D. Lipšic, poslanec: (2007-09-04):
Chcel by som povedať dve poznámky, ktoré sú v tomto vyjadrení vlády, ktoré sú možno drobné, ale poukazujú aj z hľadiska vecného a právneho na kvalitu tohto materiálu. Po prvé. Hneď v úvode píšete, že bývalá vláda prijala antisociálne zákony a namiesto riešenia sociálnej situácie ľudí v hmotnej núdzi potlačila akcie políciou a vodnými delami. Teda vodné delá si ja nepamätám, to si možnože mýlite s nejakou inou akciou, pán podpredseda, z roku 1988, ale to už nechám, samozrejme, na vás. Len vás chcem upozorniť, že išlo o rabovanie súkromného vlastníctva na východnom Slovensku osobami, ktoré zneužívali sociálne dávky. A som presvedčený o tom, že akcia vtedajšieho ministerstva vnútra bola plne zákonná a plne spravodlivá a správna a chránila vlastníctvo ľudí, ktorí rešpektujú zákony. Opakujem, s tými vodnými delami ste trošku mimo. Druhá vec je, že spomínate v závere, že nebol dôvod, aby predseda vlády a vláda dali prezidentovi návrh na odvolanie ministerky práce. No vláda naozaj nemala na to dôvod už len preto, že nemá žiadnu kompetenciu. Totižto ústava vláde žiadnu kompetenciu podávať návrhy na odvolanie svojich členov nedáva. Pán vicepremiér, pani ministerka je pre opozíciu požehnaním, pretože je nekompetentná. Je podľa mojej mienky katastrofou pre Slovenskú republiku.
M. Číž, podpredseda NR SR: (2008-06-17):
A k tomu zastrašovaniu. Pán Frešo, opäť to, čo ste povedali, naznačuje tú neuveriteľnú nezmyselnosť diskusie, neuveriteľné, čo vlastne vy tu tvrdíte. Vy ste osobne nositeľom, pán Frešo, toho nezmyselne konfrontačného tónu tu v parlamente, ktorý existuje. Vy ste jeden z najvýznamnejších predstaviteľov. A naozaj sa vás nechcem dotknúť. Vy určujete často svojimi vystúpeniami tón ďalšej diskusie. V tom je problém. A opäť k tomu, čo ste teraz povedali, že my vás zastrašujeme. To, čo sa začalo diať v parlamente, a spôsoby politické, ktoré ste sem doniesli, tu neboli dobrých 10 rokov, pán Frešo. Tak to jednoducho vnímam. A naozaj sa snažím, to vám môžem zodpovedne povedať, pozerať sa na to zo všetkých strán. Totiž veľmi rád by som sa mýlil, pre mňa je naozaj česť v jednom korektnom parlamente pracovať. A chcem sa s vami pán Frešo veľmi rád prieť o idei, na základe ktorej chceme spravovať krajinu, o hodnotách. Ponúkajte vy vaše verejnosti a ja chcem ponúkať moje. To sa mi zdá ako to hlavné a podstatné, čo sa tu v parlamente má odohrávať. Ale k tomu, čo ponúkate vy ako predmet politiky. Viete, našťastie verejnosť a dokonca aj médiá teraz po tých dvoch rokoch veľmi zaujímavo interpretujú, ako vlastne opozícia pracuje, zhodnocujú aj vaše kroky. Naozaj tie výsledky, ktoré sú, zatiaľ by ma mohli viesť k tomu, že by som sa tu jemne usmieval. Problém je jediný, kauza, ktorú ste otvorili, nie je kauza Smeru, ani jeho poslaneckého klubu. A ak nejakým spôsobom vystupujeme a snažíme sa v tomto smere objektivizovať, je to preto, lebo máme zmysel pre spravodlivosť. Nebolo by nič ľahšie urobiť, ako umelo sa vykašľať na to a nechať vážených kolegov v tom z opozície a nechať ich vystaviť sa tomuto tlaku. Ale mám zmyslel pre spravodlivosť alebo poviem, že chcem ju mať. Dávam ju k dispozícii a vystavujte aj vy vašimi komentármi, aká je. Keď tam bude čokoľvek rozumné, verte mi, že si to pozorne vypočujem.
Bugár, Béla, podpredseda NR SR (2018-02-01):
Na vystúpenie pána poslanca s faktickou poznámkou ako jediný pán poslanec Petrák. Nech sa páči. Zapnite mikrofón pánovi poslancovi!
Galek, Karol, poslanec NR SR (2023-02-02):
Vážený pán predseda, v rozprave k návrhu nevystúpili žiadni poslanci, nebol podaný ani žiaden pozmeňujúci a doplňujúci návrh. Pristúpme preto k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 2 spoločnej správy spoločne s odporúčaním gestorského výboru schváliť.
J. Ďuračka, poslanec: (2006-12-08):
Ďalej, čo sa týka tých 20-korunáčok, veď to bola taká obyčajná symbolická akože platba hodená z bývalej vlády. Pretože je to o ničom, je to na cti lekára a na tom všetkom, pokiaľ si niektorí tzv. pacienti robia zdravotnú turistiku, je to na vás, pozri, samozrejme, takisto ste lekár, aby ste tých ľudí odtiaľ vyhodili. Pokiaľ naháňate body a predpisujete im lieky, samozrejme, že ničíte aj to zdravotníctvo, uberáte z neho prostriedky atď. Pokiaľ sú tam pacienti, ktorí si robia turistiku a vidíte ich, že sa tam viackrát objavia, tak treba s nimi vytrhnúť dvere, ako sa hovorí v úvodzovkách. Je to tak, zbytočne kývate na mňa, pán Dzurinda. Ale robiť si len zásluhy tým, akože mám pacienta, hoci si tam, to hovorím, nemá doma čo robiť a ide do lekárne, tak to je troška divné. Ďalšia vec. Čo sa týka poistenia, určite tam pôjde viacej peňazí, a to z dvoch dôvodov. Po prvé, je to vyššia zamestnanosť, ktorá sa stále zvyšuje, a zvýšená minimálna mzda, takže tam už zo zákona je dané v minimálnej mzde, že vyššia zamestnanosť pôjde do poistenia. Ja si takisto na druhej strane myslím, že skôr by sa mala urobiť prekategorizácia  liekov a prinútiť farmaceutické firmy a distribučné firmy a tie ich loby, aby znížili ceny, pretože myslím si, že sú tam niekoľkonásobné zisky, ktoré fakticky umelo aj my udržujeme. (Ďakujem.)
Jurinová, Erika, podpredsedníčka NR SR (2013-05-14):
Ďakujem pekne, pán minister. Dávam slovo spravodajcovi, ktorého určil navrhnutý gestorský výbor, výbor pre vzdelávanie, vedu, mládež a šport, poslancovi Dušanovi Galisovi. Nech sa páči.
Pellegrini, Peter, predseda NR SR (2015-05-12):
Pán poslanec Muňko.
Hudacký, Ján, poslanec NR SR (2013-06-25):
Ďakujem pekne, pani predsedajúca. Vážené dámy, vážení páni, milí kolegovia, dňa 23. mája 2013 sa skončilo funkčné obdobie Ing. Jozefa Holjenčíka, člena Regulačnej rady, ktorého na návrh Národnej rady Slovenskej republiky vymenoval prezident Slovenskej republiky na obdobie šiestich rokov. Podľa § 7 ods. 4 zákona č. 250/2012 Z. z. o regulácii v sieťových odvetviach na uvoľnené miesto člena Regulačnej rady navrhuje nového kandidáta ten, kto navrhol člena Regulačnej rady, ktorého členstvo zaniklo, teda Národná rada. Mimochodom, na každé miesto člena Regulačnej rady sa navrhujú dvaja kandidáti. Z uvedeného dôvodu je potrebné vykonať voľbu kandidátov na člena Regulačnej rady. Za člena Regulačnej rady môže byť vymenovaný občan Slovenskej republiky, ktorý spĺňa citovaným zákonom ustanovené podmienky. Na základe listu predsedu Výboru Národnej rady Slovenskej republiky pre hospodárske záležitosti z 23. mája 2013 adresovaného predsedom klubov poslancov Národnej rady Slovenskej republiky, ako aj nezávislým poslancom boli predložené dva návrhy kandidátov. A to sú pán Ján Horkovič a pán Vladimír Štefánik. Výbor pre hospodárske záležitosti na 35. schôdzi 19. júna 2013 posúdil predložené návrhy za účasti navrhnutých kandidátov a konštatoval, že pán Ján Horkovič a pán Vladimír Štefánik spĺňajú predpoklady ustanovené v § 7 ods. 5, 7, 9 a 10 citovaného zákona. Výbor odporučil vykonať akt voľby podľa príslušných ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a volebného poriadku o voľbe a odvolávaní funkcionárov a v súlade s ním navrhol ďalší postup, a to: 1. zvoliť dvoch kandidátov na člena Regulačnej rady verejným hlasovaním, použitím technického zariadenia a o každom navrhovanom hlasovať osobitne; 2. ak nebude požadovaný počet kandidátov zvolený (čiže dvaja kandidáti) vykonať podľa článku 15 volebného poriadku opakovanú voľbu. Do opakovanej voľby postupujú nezvolení kandidáti; 3. ak ani v opakovanej voľbe nebude zvolený požadovaný počet kandidátov (teda aspoň dvaja kandidáti), vykonať novú voľbu podľa článku 16 volebného poriadku na ďalšej schôdzi Národnej rady Slovenskej republiky. Do novej voľby postupujú nezvolení kandidáti, ktorí neboli zvolení vo voľbe ani v opakovanej voľbe a novonavrhnutí kandidáti. Pani predsedajúca, prosím vás, otvorte rozpravu.
L. Gyurovszky, minister výstavby a regionálneho rozvoja SR: (2005-05-24):
Zámerom návrhu je urýchliť a zefektívniť vyvlastňovacie konanie, najmä zabezpečiť vykonateľnosť právoplatného rozhodnutia vyvlastnení v prípade podania správnej žaloby na súde. Novelizácia sa vzťahuje výhradne na dva účely vyvlastnenia, ktoré sú ustanovené osobitnými predpismi. Na vyvlastnenie na účel uskutočnenia stavieb, ktoré sú významnou investíciou, a na účel výstavby diaľnic, ciest a miestnych komunikácií. Mení sa vecná príslušnosť na konanie vyvlastnení v uvedených prípadoch. Výkon pôsobnosti prechádza z obce na krajský stavebný úrad, respektíve neprechádza, ale vracia sa. V stavebnom zákone ako v osobitnom predpise sa upravuje postup riešenia námietok proti predpojatosti zamestnancov správneho orgánu. Zároveň sa vylučuje možnosť súdu odložiť vykonateľnosť právoplatného vyvlastňovacieho rozhodnutia. Podmienky pre túto osobitnú úpravu sa vytvárajú novelizáciou príslušného ustanovenia Občianskeho súdneho poriadku. Vážené pani poslankyne, vážení páni poslanci, prosím vás o podporu uvedeného návrhu. Ďakujem.
Šeliga, Juraj, podpredseda NR SR (2020-05-15):
Pán poslanec Potocký.
M. Číž, podpredseda NR SR: (2007-09-19):
(Hlasovanie.) Prítomných 135 poslancov, za návrh 79 poslancov, proti 46 poslancov, zdržalo sa 10 poslancov. Konštatujem, že sme odsúhlasili tento návrh spravodajcu. Sme teda v treťom čítaní . Otváram rozpravu o tomto návrhu zákona. Chce sa niekto prihlásiť do rozpravy podľa § 85 zákona o rokovacom poriadku? Pokiaľ nie, uzatváram možnosť prihlásiť sa do rozpravy. A vyhlasujem rozpravu za skončenú. Pán spravodajca.
Blanár, Juraj, podpredseda NR SR (2023-05-25):
Pán poslanec Dostál, môžete položiť doplňujúcu otázku.
Žiga, Peter, podpredseda NR SR (2024-02-21):
Je všeobecný súhlas? (Súhlasná reakcia pléna.) Schválili sme procedurálny návrh pani poslankyne a teraz už pán poslanec Krátky do rozpravy. (Pokračovanie rokovania v prvom čítaní o návrhu skupiny poslancov Národnej rady Slovenskej republiky na vydanie zákona o preukazovaní pôvodu príjmov a majetku a o zmene a doplnení niektorých zákonov , tlač 158.)
Hrnčiar, Andrej, podpredseda NR SR (2016-06-21):
Ďakujem, otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak. Alebo teda, pani poslankyňa, vám som to dal, aj tak by som dal slovo. Takže nech sa páči, pani poslankyňa Remišová.
Ledecký, Vladimír, poslanec NR SR (2022-12-02):
Pán predsedajúci, dajte, prosím, hlasovať o pozmeňujúcom a doplňujúcom návrhu pána poslanca Erika Tomáša.
Laššáková, Jana, doterajšia podpredsedníčka NR SR (2016-03-23):
Pani poslankyňa Lucia Nicholsonová.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 130 poslancov, za 21, proti 30, zdržalo sa 60, nehlasovalo 19. Konštatujem, že Národná rada sa uzniesla, že nebude pokračovať v rokovaní o návrhu zákona. Vážené panie poslankyne, vážení páni poslanci, dovoľte mi jeden procedurálny návrh, pokračovali by sme o druhej hodine rokovaním a máme dve možnosti, buď si schválime mimoriadne hlasovanie o 16.00 hod., alebo budeme hlasovať o 17.00 hod., alebo budeme hlasovať po prejednaní bodu. Dovolím si teda o týchto variant; návrh, ak by; podľa mňa najčistejšie by mohlo byť, že by sme hlasovali o 16.00 hod. a od druhej by sme nechali, o 16.00 hod. by sme hlasovali, keďže je predpoklad, že za dve hodiny by mohol byť ten zákon prerokovaný. (Reakcie z pléna.) Dobre, súhlasíte teda, že po prerokovaní bodu bude ihneď hlasovanie, áno? (Súhlasná reakcia pléna.) A hlasovanie o iných? (Reakcie z pléna.) Nie? Dobre, takže ostávame pri hlasovaní o 17.00 hod., kde budeme hlasovať aj o iných zákonoch, o ktorých, máme ich tu zhruba 15, a nechám voľný priebeh, keď skončí schôdza skôr, nebudeme hlasovať po prerokovaní, ale až o 17.00 hodine. Ďakujem. (Prerušenie rokovania o 12.00 hodine.) (Pokračovanie rokovania o 14.00 hodine.)
Švejna, Ivan, poslanec NR SR (2013-09-18):
Ďakujem. Ja by som len k vystúpeniu Ivana Mikloša chcel jednu zásadnú vec dodať. Áno, pán Mikloš má pravdu, že predloženým rozpočtom vláda rezignovala na postupnú konsolidáciu. A určite viete, že sme prijali, respektíve strana SMER prijala dokument, ktorý si hovorí program stability, práve v tejto snemovni 15. mája, ktorý je v úplnom rozpore so súčasne predloženým návrhom rozpočtu. Takže záver z toho vyplýva, že, žiaľbohu, nebudeme tu sedieť ešte raz kvôli zadlžovaniu, pretože tým, že vláda rezignovala na postupnú konsolidáciu, tým bude zvyšovať aj dlh.
Žiga, Peter, podpredseda NR SR (2024-06-19):
Prezentujme sa a hlasujme. (Hlasovanie.) 134 prítomných, 86 za, 30 proti, 18 sa zdržalo. Návrh sme schválili.
Dostál, Ondrej, poslanec NR SR (2020-02-25):
Pán poslanec Vašečka, no tak toto je skutočne fascinujúce! Ty si telefonoval s nejakým známym, ktorý robí v oblasti, predpokladám, domáceho násilia a on ti povedal, že hlavné príčiny domáceho násilia alebo násilia páchaného na ženách sú alkoholizmus, drogy, hazardné hry a neriešené partnerské problémy. No tak to určite, určite bude. A všetci tí, ktorí sa zaoberajú dlhodobo problémom domáceho násilia, napríklad tí, ktorí sa, ktorí sa podieľali na príprave Istanbulského dohovoru, ktorí hovoria o tom, že významný faktor sú aj rodové stereotypy – nie všetky rodové stereotypy, ale rodové stereotypy, ktoré utvrdzujú nerovné postavenie muža a ženy, napríklad ekonomická nerovnosť – tak tí to robia len z dôvodu, že si to vymysleli, že v zásade to tak nie je a že chcú tu len vniesť nejakú rodovú ideológiu a len sa tvária, že ide im o domáce násilie. Čiže vlastne oni to, oni to nerobia preto, že im úprimne ide o boj proti násiliu páchanému na ženách a že aj na základe výskumov, aj na základe skúseností vedia, že napríklad ten alkohol nie je vo väčšine prípadov príčinou. Môže byť spúšťačom toho násilia, môže byť dôvodom na ospravedlňovanie toho násilia, však ja som bol opitý, ale nebýva príčinou. Tie príčiny súvisia práve s rodovými stereotypmi, o ktorých sa zmieňuje, zmieňuje Istanbul. Ale naozaj by ma zaujímalo, že či si myslíš, že všetci tí ľudia, ktorí Istanbulský dohovor pripravovali, ho pripravovali s úmyslom rozvrátiť tradičnú rodinu, nie pomôcť obetiam násilia páchaného na ženách. Lebo keď si to myslíš, tak si myslím, že je to urážka všetkých tých ľudí.
Hort, Milan, podpredseda NR SR (2010-10-15):
Ďakujem za vystúpenie pánovi poslancovi Osuskému. A teraz s faktickými poznámkami budú vystupovať páni poslanci: Juraj Blanár, Darina Gabániová, Dušan Čaplovič, Tatiana Rosová, Szilárd Somogyi a Ján Mikolaj. Uzatváram možnosť prihlásiť sa s faktickou poznámkou. Slovo má pán poslanec Juraj Blanár, nech sa páči.
Grendel, Gábor, podpredseda NR SR (2021-05-11):
Vážené panie poslankyne, vážení páni poslanci, chcem vás informovať, že minister vnútra písomne požiadal o preloženie vládneho návrhu novely zákona č. 455/1991 Zb. o živnostenskom podnikaní (tlač 367) v druhom čítaní na ďalšiu riadnu schôdzu, preto v mene štyroch poslaneckých klubov, za OĽANO, SME RODINA, SaS a ZA ĽUDÍ, podávam návrh na vypustenie tohto bodu z programu 28. schôdze s tým, že uvedený návrh bude zaradený do návrhu programu schôdze Národnej rady so začiatkom od 15. júna. Je všeobecný súhlas? (Súhlasná reakcia pléna.) Áno. Ďakujem. Ešte skôr, ako budeme pokračovať v prerušenom rokovaní hlasovaním o prerokovaných bodoch programu, v mene štyroch poslaneckých klubov, za hnutie OĽANO, SME RODINA, SaS a ZA ĽUDÍ, podávam procedurálny návrh, aby 28. schôdza Národnej rady pokračovala po bode 57 kontinuálne podľa pokračovania programu schôdze. To znamená, že body, ktorých prerokovanie bolo doteraz termínované na konkrétny deň a hodinu, sa v tomto termíne neprerokujú, ale prerokujú sa v poradí za sebou, tak ako sú uvedené v pokračovaní programu. Je všeobecný súhlas? (Súhlasná reakcia pléna.) Áno, ďakujem. Pristúpime k hlasovaniu o návrhu uznesenia k bodu 64 schváleného programu, ktorým je Správa o činnosti komisárky pre deti za rok 2020 (tlač 471). Prosím spoločného spravodajcu z výboru pre ľudské práva a národnostné menšiny poslanca Györgya Gyimesiho, aby hlasovanie uviedol. Ospravedlňujem sa, takže pani poslankyňa Remiášová bude uvádzať hlasovanie. (Hlasovanie o Správe o činnosti komisárky pre deti za rok 2020 , tlač 471.)
M. Hort, podpredseda NR SR: (2010-03-09):
Otváram rozpravu. Do rozpravy som dostal písomnú prihlášku pani Magdalény Vášáryovej ako jedinej, a preto jej teraz odovzdávam slovo. Po jej vystúpení potom bude možnosť prihlásiť sa do rozpravy ústne. Pani poslankyňa, nech sa páči.
P. Hrušovský, predseda NR SR: (2004-06-14):
Ešte pred tým, ako pristúpime k hlasovaniu, chcem vás informovať o rozhodnutí, ktoré mi dnes doručil predseda klubu nezávislých poslancov pán Vojtech Tkáč, ktorý mi listom z dnešného dňa oznámil, že vystupuje k dnešnému dňu z Klubu nezávislých poslancov Národnej rady Slovenskej republiky z morálnych dôvodov. Zároveň v ten istý deň mi doručil poslanecký klub nezávislých poslancov rozhodnutie o voľbe nového predsedu, ktorým sa stal pán poslanec Miroslav Abelovský. Toľko k doručeným oznámeniam poslancov. Ďalej vás chcem informovať, panie poslankyne, páni poslanci, že na základe dohody v poslaneckom grémiu došlo k zmene začatia hodiny rokovania 28. schôdze Národnej rady Slovenskej republiky v stredu. Pôvodne som zvolal schôdzu na 9.00 hodinu, vzhľadom na to, že v tento deň sa uskutoční oficiálna rozlúčka s tragicky zosnulými vojakmi v Martine a viacerí páni poslanci požiadali o účasť, či už z dôvodov príbuzenských, alebo iných, na tejto rozlúčke osobne, dohodli sme sa, že rokovanie 28. schôdze Národnej rady začne v stredu o 13.00 hodine z toho dôvodu, že posledná rozlúčka sa koná o 9.45 hodine v Martine. Ďalej vás chcem informovať, že informáciu, ktorú mal podať pán premiér na základe jeho osobného požiadania, o príčinách tejto tragédie sme presunuli na neskorší termín, na budúci týždeň aj z toho dôvodu, že by asi nebolo vhodné v takom krátkom čase po pohrebe týchto vojakov rokovať o tejto udalosti v Národnej rade Slovenskej republiky. Presný deň, kedy budeme rokovať o tomto bode, dohodneme s pánom premiérom, poprípade s pánom ministrom obrany Slovenskej republiky. Toľko k informácii z rokovania poslaneckého grémia. Teraz pristúpime k hlasovaniu. Pred hlasovaním – pán poslanec Mikloško.
Ďurica, Ondrej, poslanec NR SR (2021-06-17):
Ďakujem za slovo, pán predseda. Chcem podporiť kolegu Mazureka v jeho príspevku a zároveň chcem trochu uviesť na pravú mieru tú reakciu dám, kolegýň poslankýň z klubu OĽANO, pretože ja mám fantastickú manželku, ale takisto sa s ňou neviem baviť o futbale ani o zbraniach. To je normálna vec. Jednoducho, keď nie je oblasť alebo téma, ktorej rozumieme a do ktorej trochu vidíme, tak je niekedy namieste mlčať. Ja sa takisto nevyjadrujem k lekárom a nevyjadrujem sa k ministrovi financií a k takejto problematike. Takže v tomto by som chcel podporiť kolegu Mazureka a zaželať mu niekedy pevné nervy, pretože jednoducho je to tak. Toto je problematika, do ktorej každý, kto vidí, tak nemôže súhlasiť s tými zmenami, ktoré sú predkladané, respektíve ktoré by sa mali prijať. Každý, kto vie, akým spôsobom sa dá získať legálne zbraň, tak musí konštatovať, že ten proces je absolútne v poriadku. Rovnako, ako to už bolo povedané, legálny držiteľ zbrane ju ani nepredá, ani nepoužije na teroristický čin, ani nezneužíva to, že takúto zbraň drží. Myslím si, že Európska únia prišla s týmito veľkými zmenami alebo s nejakými opatreniami až na základe udalostí, ktoré sa v Európskej únii udiali v súvislosti s teroristickými útokmi, ale neprenáša vinu na teroristov a na celý proces toho, akí ľudia vstupujú do Európskej únii, akí ľudia sa pohybujú po Európe, naopak, ide sankcionovať ľudí, ktorí legálne držia zbrane. To je celý problém. A k pánovi ministrovi by som chcel povedať. Neverím, že súhlasíte s takými úpravami, pretože ste starý bojovník, ste starý jednoducho odborník v tejto oblasti. Nemôžete s tým súhlasiť.
Sulík, Richard, predseda NR SR (2010-10-19):
Ďakujem pekne. Dávam slovo spravodajkyni, ktorú určil navrhnutý gestorský ústavnoprávny výbor, poslankyni pani Dubovcovej.
Jurinová, Erika, podpredsedníčka NR SR (2012-07-02):
Pán poslanec Hraško.
Laššáková, Jana, podpredsedníčka NR SR (2013-06-20):
Pán poslanec, zaujmite miesto určené pre spravodajcov. Otváram všeobecnú rozpravu k tomuto bodu programu. Do rozpravy som dostala písomnú prihlášku pána poslanca Mikuláša Hubu z klubu OĽaNO. Nech sa páči, pán poslanec, máte slovo.
P. Paška, poslanec: (2005-02-08):
Zameranie zahraničnej politiky Slovenskej republiky na rok 2005 pridelil predseda Národnej rady Slovenskej republiky svojím rozhodnutím č. 988 zo dňa 22. decembra 2005 na prerokovanie Výboru Národnej rady Slovenskej republiky pre európske záležitosti a Zahraničnému výboru Národnej rady Slovenskej republiky. Vo svojom rozhodnutí zároveň ako gestorský výbor určil Zahraničný výbor Národnej rady Slovenskej republiky. Predmetný materiál v lehote určenej rozhodnutím predsedu Národnej rady prerokovali Výbor Národnej rady Slovenskej republiky pre európske záležitosti uznesením č. 50 z 25. januára 2005, Zahraničný výbor Národnej rady Slovenskej republiky uznesením č. 153 z 27. januára 2005. Výbor Národnej rady Slovenskej republiky pre európske záležitosti odporučil Národnej rade Slovenskej republiky zobrať na vedomie Zameranie zahraničnej politiky Slovenskej republiky na rok 2005. Zahraničný výbor Národnej rady Slovenskej republiky odporučil Národnej rade Slovenskej republiky zobrať na vedomie Zameranie zahraničnej politiky Slovenskej republiky na rok 2005. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky zobrať na vedomie Zameranie zahraničnej politiky Slovenskej republiky na rok 2005. Skončil som, pán predsedajúci. Otvorte rozpravu a zároveň sa hlásim do rozpravy.
Nachtmannová, Oľga, poslankyňa NR SR (2016-02-11):
Ďakujem za slovo. Pán podpredseda Figeľ, poznačila som si vašu vetu, ovocie dozrieva postupne. Plne s vami súhlasím. Áno, vzdelávanie je absorbovaním poznatkov postupne, postupne získavame múdrosť. Ako si však máme vysvetliť, ak si niekto to ovocie odtrhne, okamžite dostane titul bez toho, aby spĺňal elementárne podmienky pre získanie toho titulu. Áno, tak povedala pani Vášáryová, nájdu sa ľudia, čo mu to odklepnú, ale nie je za tým tá námaha, ktorá tú múdrosť predpokladá. Skutočná múdrosť predpokladá obrovské obete, pokoru a súdnosť. Viete asi na čo narážam. Ja som vám viackrát spomenula váš titul PhD. a nepresvedčili ste ma, lebo doteraz som presvedčená o tom, že tento titul vám nepatrí. Čestný titul doctor honoris causa, ktorý máte, vám mal postačovať. Ale vy ste absolvovali tretí stupeň vzdelávania, ktorého výsledkom je titul PhD. Ale vy ste nemali na to žiadnu skúšku. Stal sa taký precedens, že vlastne aj inžinier sa môže stať inžinierom bez toho, aby mal nejaké skúšky, keď stačí, že obháji diplomovú prácu. Viacerí vysokoškolskí pedagógovia mi potvrdili, že, áno, je to precedens, ktorý sa vo vašom prípade udial. A navyše, veď vy ste boli eurokomisár a práve pre vzdelávanie, vy ste mali ísť príkladom. A toto ozaj príklad nie je. Veľakrát ma na to aj samotní študenti upozorňujú. Preto, prepáčte, myslím si, že ľudia na Slovensku sú dostatočne múdri. Ďakujem.
Laššáková, Jana, podpredsedníčka NR SR (2012-10-18):
Pán minister v súlade s rokovacím poriadkom požiadal o slovo. Nech sa páči, pán minister.
Zmajkovičová, Renáta, podpredsedníčka NR SR (2014-10-23):
Ďakujem, pán minister. Pán minister kultúry taktiež chce reagovať na interpeláciu pána poslanca. Nech sa páči.
Mamojka, Mojmír, poslanec NR SR (2015-12-02):
Ďakujem za slovo, pán predseda, ja len chcem oznámiť, že nie intímnym, ale verejne, že sa nezúčastním tajného hlasovania nielen pri voľbách za kandidátov na Ústavný súd, myslím si, že je to potrebné a vhodné a normálne, ani ostatných tajných volieb, ktoré dnes budú prebiehať. Ďakujem.
Ďuriš Nicholsonová, Lucia, podpredsedníčka NR SR (2018-05-25):
Týmto vyhlasujem všeobecnú rozpravu k tomuto bodu za skončenú. Chcem sa ešte opýtať pani navrhovateľky, či je niečo, čo by chcela dodať. Nie je tomu tak. Pani spravodajkyňa? Nie je tomu tak. Prerušujem rokovanie o tomto bode programu. Teraz nasleduje prvé čítanie o návrhu poslancov Národnej rady Slovenskej republiky Miroslava Beblavého a Viery Dubačovej na vydanie zákona ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (takzvaný tlačový zákon), v znení neskorších predpisov a ktorým sa menia a dopĺňajú niektoré zákony . Návrh zákona má parlamentnú tlač 921 a návrh na jeho pridelenie na prerokovanie výborom je v rozhodnutí pod č. 963. Dávam slovo pani poslankyni Dubačovej, aby predmetný návrh zákona uviedla. Nech sa páči.
V. Veteška, podpredseda NR SR: (2007-05-15):
Prosím, pán poslanec Halecký. Končím možnosť ďalších prihlášok s faktickými poznámkami.
Laurenčík, Milan, podpredseda NR SR (2021-05-13):
Ďakujem. Prosím, zaujmite miesto pre spravodajcu. Ja otváram všeobecnú rozpravu, do ktorej som nedostal žiadnu písomnú prihlášku. Preto sa pýtam, či sa hlási niekto do rozpravy ústne. Končím možnosť prihlásiť sa. Do rozpravy sa prihlásili dvaja páni poslanci. Ako prvý pán predkladateľ, pán poslanec Ondrej Dostál. Nech sa páči, máte slovo.
Číž, Miroslav, podpredseda NR SR (2014-12-09):
Ďakujem, pán spravodajca. Otváram všeobecnú rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne? Nikto. Uzatváram všeobecnú rozpravu a vyhlasujem ju za skončenú. Pán navrhovateľ? Nie, ďakujem. Pán spravodajca? Takže prerušujem rokovanie o tomto bode programu. Teraz pristúpime k prvému čítaniu o návrhu poslanca Daniela Lipšica na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, tlač 1246. Návrh na pridelenie výborom je v rozhodnutí predsedu č. 1255. Opäť máte slovo, pán poslanec, a uveďte tento návrh zákona. (Rokovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1246.)
B. Bugár, podpredseda NR SR: (2005-09-27):
(Hlasovanie.) Prítomných 132, za 76, proti 49, zdržali sa 6, nehlasoval 1. Uznesenie sme schválili. Prosím teraz predsedu výboru pána poslanca Nagya, aby uviedol návrh uznesenia k návrhu na zmenu v zložení Stálej delegácie Národnej rady Slovenskej republiky do Euro-stredomorského Parlamentného zhromaždenia (tlač 1294).
Podmanický, Ján, poslanec NR SR (2014-05-29):
Ďakujem, pán predseda, pripomínam členom výboru pre sociálne veci, že o dvanástej rokujeme. Ďakujem.
Pellegrini, Peter, predseda NR SR (2015-09-23):
Pristúpime teraz k prvému čítaniu o vládnom návrhu zákona, ktorým sa mení a dopĺňa zákon č. 136/2000 Z. z. o hnojivách v znení neskorších predpisov (tlač 1642). Návrh na jeho pridelenie na prerokovanie výborom je v rozhodnutí č. 1646. Poprosím teraz pána ministra pôdohospodárstva a rozvoja vidieka Slovenskej republiky Ľubomíra Jahnátka, aby tento vládny návrh zákona uviedol. Nech sa páči. Potom poprosím spravodajkyňu pani poslankyňu Košútovú, aby sa pripravila za gestorský výbor ako spravodajkyňa. Nech sa páči, pán minister, máte slovo.
Štefanec, Ivan, poslanec NR SR (2011-03-25):
Ďakujem pekne, pán predsedajúci. Dámy a páni, zmyslom predloženého návrhu zákona o dani z príjmov je možnosť realizovať za Slovensko zmluvy o ochrane investícií či zmluvy o zamedzení dvojitého zdanenia aj s krajinami, s ktorými nemá Slovenská republika diplomatické styky. Som teda presvedčený, že pri prijatí tejto novely sa to odrazí pozitívne aj nielen na slovenskom podnikateľskom prostredí, ale aj priamo na zlepšení úrovne zamestnanosti u nás, čo považujem za veľmi podstatné, preto si vás dovoľujem požiadať o schválenie predloženej novely. Ďakujem.
Pčolinský, Peter, poslanec NR SR (2020-04-02):
Ďakujem pekne. Pán kolega Kotleba, čo sa týka pána Galka, tam to nebolo len o tej komisii na kontrolu ITP, ale ak si spomínate, bolo to aj o tom, že mal byť zvolený za podpredsedu Národnej rady a tam bol vytvorený precedens, že koalícia nerešpektovala, vtedajšia koalícia nerešpektovala miesto, ktoré patrí opozícii, a nomináciu, čiže to bol precedens. Ale, pán Kotleba, ak som to správne pochopil, vy potvrdzujete moje slová. Tak? Páni kolegovia zo SMER-u tým pádom aj od vás priameho účastníka mohli počuť, že pán Fico sa zastával pána Blahu jedine jedinou otázkou, či bude môcť parkovať na ministerských miestach. Ani slovo na tom grémiu pán Fico nepovedal na adresu alebo na obhajobu Ľuboša Blahu. Ani slovo. Ja nechcem tým tvrdiť, že pán Fico klame to, čo rozpráva, božechráň, to si určite nikto z nás nemyslí, že by pán Fico klamal, ale jednoducho pravda je taká, že pán Fico dal len jedinú otázku na grémiu, opakujem, či bude môcť parkovať na ministerských miestach. To bola jediná vec, ktorú on riešil, a taká je realita. Jediná vec. A ja, ja som potom normálne zíral, keď pán Fico mal tlačovku a sa tam rozčuľoval, ako ten Blaha nebol zvolený a to je porušenie dohôd a to je strašné. Prečo on sa neozval hneď tam na tom grémiu, kde sme to vopred, a teraz to poviem, možno neuveríte, ale v dobrej viere povedali dopredu, že, vážení, s týmto bude problém, kotlebovci, problém v tých riadnych výboroch, Blaha je problém všeobecne, len aby ste vedeli, aby ste sa vedeli na to pripraviť, a predpokladali sme, že, dobre, kašleme na to, dáme tam inú nomináciu, hej. Ale, samozrejme, treba robiť tlačovky, treba rozprávať tu o demokracii, oháňať sa ústavou a neviem čím všetkým možným. Čiže asi toľko.
Jurinová, Erika, podpredsedníčka NR SR (2015-02-05):
Ďakujem, pán minister. Teraz dávam možnosť prihlásiť sa do bodu odpovede na interpelácie ústne. Nikto sa neprihlásil. Vyhlasujem rozpravu, všeobecnú rozpravu za skončenú. Prerušujem rokovanie o tomto bode programu. Hlasovať o uznesení budeme v rámci ďalších hlasovaní. Otváram bod interpelácie poslancov . Chcem vám dať do pozornosti podľa § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu, ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do bodu interpelácie prihlásili títo poslanci: pán poslanec Jozef Mikloško, pani poslankyňa Edita Pfundtner, pán poslanec Mikuláš Huba, ďalej pán poslanec Martin Fronc, Ján Mičovský, Pavol Zajac, Alojz Hlina. Dávam slovo prvému prihlásenému rečníkovi pánovi poslancovi Jozefovi Mikloškovi, aby predniesol svoju interpeláciu ústne.
Kollár, Boris, predseda NR SR (2023-03-16):
Áno. Pani poslankyňa Zemanová.
Laššáková, Jana, podpredsedníčka NR SR (2013-03-19):
Pani podpredsedníčka Jurinová, nech sa páči.
Kazda, Radovan, poslanec NR SR (2021-11-02):
Ďakujem. Pán poslanec Suja, vy ste požadovali po mne nejakú štúdiu, aký by bol finálny rozdiel v CO2. No, túto štúdiu nemám, tú som si nepripravil na tento účel, ja práve preto som hovoril, že mal by ju vlastne mať predkladateľ pri predkladaní takéhoto návrhu. Poskytol som však niekoľko, jeden údaj dôležitý, na základe ktorého sa domnievam, že výsledkom tej štúdie by mohlo byť, že nakoniec tie sklenené fľaše nie sú až tak z hľadiska ochrany pred zmenou klímy až také užitočné v porovnaní s plastovými. Ale neviem povedať, neviem teraz v tomto povedať. Skade som čerpal údaje o tej, 40-násobnom rozdieli, to vám kľudne pošlem ten link, je to z jedného odborného webu, kde som sa snažil dopátrať. Pán poslanec Kočiš, vy ste hovorili o nejakej škodlivosti mikroplastov. No ono to, ono to nie je celkom tak. O škodlivosti mikroplastov sa vedie veľmi veľká, dlhá odborná debata. Poznám niekoľko významných vedcov a významných vyjadrení dokonca aj na stránke Európskej únie, kde hovoria, že sa nepreukázalo zatiaľ, že by mikroplasty mali nejaký veľmi významne negatívny vplyv na životné prostredie. Pozor, nemýliť si to s veľkými plastami napríklad. Ale keď už hovoríme o veľkých plastoch, tak príspevok Európskej únie do znečisťovania morí je naprosto, naprosto zlomkový. Tiež vám teraz nepoviem presne to číslo, ale viem vám ten graf nájsť, neviem, či to je 2,8 % alebo dokonca ešte menej. Takže obávam sa, že robíme trochu z plastov nejakú veľmi veľkú, až vojnovú záležitosť. Plasty boli veľmi dôležité pre zníženie chudoby, sú veľmi dôležité v zdravotníctve a, samozrejme, treba dávať pozor na ich vplyvy na životné prostre... (Prerušenie vystúpenia časomerom.)
Kišš, Štefan, poslanec NR SR (2024-10-02):
Ďakujem pekne. Takže, pán Hlina, hovoríte, že zase je všetko ináč, ako ich klamali, ako povedal, povedal pán Danko raz vtip na úvod. Ale teda to, čo hovoríte, je vlastne, že skrátka neprídu banky, ale na konci dňa, na konci toho obchodného reťazca dodávatelia, čo by teda vysvetľovalo, že banky vlastne sú relatívne ticho počas posledných týždňov, lebo asi na to už teda prišli. A ja si netrúfam teda, naozaj pokorne teraz k tomu, je to veľmi vážna vec a netrúfam si to úplne, k tomu zaujať nejaké jasné stanovisko, pretože je to, je to zjavne komplikovaný mechanizmus a, ale zjavne sa, zjavne sa ním treba zaoberať, dobre? Ja by som teraz možno len taký, taký apel, ktorý som už urobil ja v rozprave a aj pri tejto pomerne výnimočnej príležitosti zopakoval na pána ministra aj na poslancov tuto, že pozrite sa na to, že kľudne, že zoberte si 24 hodín, porozprávajte sa, neviem, s najlepšími ľuďmi v krajine, niektorých z nich máte, máte na ministerstve financií, že či toto je to, čo sa udeje. Ale však veď teda mám za to, že to by bolo v záujme nás všetkých, pán Hazucha, čo poviete? Že toto je asi dosť vážna vec na to, aby sme tu prestali riešiť blbosti a tieto všetky proste invektívy a Ódora a Hegera a všetkých a poďme sa na to pozrieť konečne raz normálne, nejako, nejako odborne. Pán minister, Laco, ako som ti hovoril, že za toto nechceš byť v tých knižkách, fakt.
Vaľová, Jana, poslankyňa NR SR (2023-01-24):
Ďakujem veľmi pekne. A ja to vnímam zase takto, že pani Kolíková a jej kumpáni veľmi dobre vidia do hláv ľudí, a poviem, v akom slova zmysle. Začnem tým, že traja činitelia najvyšší odhovárali ľudí, aby sa zúčastnili referenda. Ale to neboli len traja najvyšší činitelia, to boli aj ostatní. Mne mnoho ľudí prišlo povedať, že pracujú na okresných úradoch a bolo im naznačené, že sa referenda... nie je želané, aby sa zúčastnili. Mnoho ľudí, kde sú župani a primátori niektorí, takisto ktorí sú spojení s vládnou garnitúrou, bolo im naznačené, aby sa referenda nezúčastnili. A ja sa vás pýtam, viete, koľko ľudí približne pracuje v štátnej správe a v samospráve? Je to 1,4 mil. Ja týchto ľudí úplne chápem, že majú obavy o svoje živobytie, o prácu, pretože o tú by veľmi ľahko mohli prísť a neboli by schopní splácať energie, účty, teplo a všetko, čo ja... Tak by ohrozili vlastné rodiny a tak možno niektorí naozaj tú odvahu neprejavili a do toho referenda nešli. Ale, bohužiaľ, táto vláda im za deväť mesiacov nič nepomôže, aby vlastne zlepšili svoju životnú situáciu. A tak pani Kolíková vidí do hláv ľudí, a preto si myslí, že referendum nie je správne, pretože ak sa zmení vláda, prídu voľby, a naozaj na Slovensko sa opäť vráti demokracia, ľudia budú slobodnejší a budú môcť ísť do tohto referenda, a to si, myslím, neželajú. Takže, vážení, ešte raz treba týmto ľuďom poďakovať, ktorí prišli do tohto referenda, a prišlo ich veľmi veľa, pretože naozaj im boli kladené rôzne prekážky a sami mi povedali niektorí, že v strachu o svoju rodinu, o svoje deti radšej volili, že nepôjdu, ako by mali byť vo svojom zamestnaní alebo na štátnych úradoch perzekvovaní. Takže myslím si, že vieme, prečo sa toto všetko tu deje. A teraz všetci tu z opozície... či vlastne z koalície mlčia. Nech sa k tomu vyjadria, lebo sami vedia, ako to fungovalo, a hlav... (Prerušenie vystúpenia časomerom.)
P. Paška, predseda NR SR: (2009-04-29):
(Hlasovanie.) 131 prítomných, 82 bolo za, 49 sa zdržalo. Schválili sme vládny návrh zákona o právnej ochrane odrôd rastlín. Pán poslanec Korba ako určený spravodajca bude uvádzať v druhom čítaní hlasovanie o návrhu poslancov Národnej rady Slovenskej republiky Jána Slotu a Petra Dubravaya na vydanie zákona o hydrologickej službe a meteorologickej službe vo verejnom záujme . Je to tlač 870.
Ďuriš Nicholsonová, Lucia, podpredsedníčka NR SR (2017-05-12):
Ďalším, ktorý vystúpi v rozprave, je pán poslanec Sopko, nech sa páči.
Grendel, Gábor, podpredseda NR SR (2023-02-07):
Sedem faktických poznámok na vystúpenie pána poslanca. Končím možnosť prihlásiť sa s ďalšími. Ako prvý pán poslanec György Gyimesi.
Saková, Denisa, ministerka vnútra SR (2018-10-18):
Vážený pán poslanec, k tomuto vám poviem jednu zásadnú vec. Keďže sme, ako vy vravíte, vynechali analýzu kompetencií a financovania štátnej správy, možno z daného uznesenia vám to tak vyplynulo, ale nemyslím si, že celkovo táto analýza bola vynechaná. Pôsobím na ministerstve vnútra nejaký ten rok a je tam niekoľko analýz od roku 2012, odkedy sme začali s reformou ESO, kedy sme všetky miestne štátne správy alebo orgány miestnej štátnej správy zlučovali pod okresné úrady a bolo vytvorených niekoľko analýz, niekoľko stoviek strán, podľa ktorých sme zjednodušovali procesy, sme procesy harmonizovali a sme procesy zefektívňovali tak, aby skutočne bolo čo v najmenšej miere obyvateľstvo a privátna sféra, a teda hlavne teda podnikateľská sféra zaťažená akoukoľvek byrokraciou. Mohli šetriť svoj čas a peniaze a nemyslíme si, že tento proces ustal, lebo to je never ending proces a stále, každým rokom pracujeme na tom, pokiaľ máme nejaký feedback a pokiaľ máme napríklad nejakú inú podporu v rámci informačných systémov, ktorá nám dokáže zautomatizovať ďalšie procesy, ktoré v rámci tých analýz máme, tak tie procesy automatizujeme, dávame to do elektronickej podoby a snažíme sa ten život zjednodušovať, čo sa týka z pohľadu poskytovania služieb štátu voči občanom.
Kolíková, Mária, poslankyňa NR SR (2023-12-18):
Ďakujem veľmi pekne. Pani poslankyňa, ja by rada reagovala na tú časť, ktorá sa týka rozšírenia ústredných orgánov štátnej správy, aby sme mali tú predstavu, čo sa vlastne deje. My máme teda v zákone vymenované teraz ústredné orgány štátnej správy, tak ja ich si dovolím vymenovať, aby bolo zrejmé teda, ku ktorým sa nám pridávajú nové a aká je to absurdnosť, že sa rozhodla vláda, dáme bokom, že, samozrejme, bez akejkoľvek debaty, diskusie, ale proste tá absurdnosť, že si len tak povedať, že no tak asi by bolo fajn, keby sa nám niektorí poslanci dostali asi na tieto pozície a potom nech ich spočíva mandát. Lebo ono to nemá žiadnu logiku. Tak medzi ústredné orgány štátnej správy, ako napr. úrad vlády, protimonopolný úrad, štatistický úrad, úrad geodézie, kartografie, katastra, úrad jadrového dozoru, Úrad pre normalizáciu, metrológiu a skúšobníctvo Slovenskej republiky, Úrad pre verejné obstarávanie, Úrad priemyselného vlastníctva Slovenskej republiky, Správa štátnych hmotných rezerv Slovenskej republiky, Národný bezpečnostný úrad, tak tu zrazu budeme mať, k Slovenskej informačnej službe sa dostanem, Kancelária prezidenta Slovenskej republiky. Ty, človeče! Teda prepáčte, ale akože to je proste naozaj do očí bijúce, že ako sa nám dostala Kancelária prezidenta k Úradu pre normalizáciu, metrológiu a skúšobníctvo Slovenskej republiky. Alebo Kancelária Národnej rady Slovenskej republiky. Tak neviem, či budú tieto kancelárie teraz vydávať nejaké normatívne právne akty, ktoré, samozrejme, môžu byť aj preskúmané Ústavným súdom, jednoducho, nepredpokladá sa v právnom štáte, že bez rozmyslu budeme medzi orgány v rámci štátu pridávať ďalšie, ktoré proste nemajú žiadnu logiku a súvislosť, pretože... (Prerušenie vystúpenia časomerom.)
Žiga, Peter, podpredseda NR SR (2023-12-12):
S ďalšou faktickou pán poslanec Hargaš.
P. Hrušovský, predseda NR SR: (2005-12-07):
(Hlasovanie.) 132 prítomných, 72 za, 46 proti, 12 sa zdržalo, 2 nehlasovali. Návrh sme schválili. Pristúpime k tretiemu čítaniu o vládnom návrhu zákona, ktorým sa mení a dopĺňa zákon č. 328/2002 Z. z. Otváram rozpravu. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi návrhmi s odporúčaním gestorského výboru... R. Vavrík, poslanec: Schváliť ho.
Grendel, Gábor, podpredseda NR SR (2023-02-01):
Pán poslanec Blaha.
Jasaň, Viliam, poslanec NR SR (2012-11-06):
Ďakujem pekne, pán predseda. Vážená kolegyňa, viem, že toto je oblasť práce, ktorej sa vy veľmi venujete a v ktorej sa aj vyznáte, ja to tak chápem, ale nemyslím si, že ste tu spomenuli veci, ktoré my by sme chceli, alebo do akého stavu by sme to chceli my dostať. Určite to tak nie je. Vy sama dobre viete, že tých príčin je veľa. Hlavnou príčinou je to, že je v mnohých obciach nedostatok takýchto zariadení, nedostatok lôžok a jednoducho, naozaj z praxe viem, že nie je možné naplniť požiadavky všetkých žiadateľov. A viem to aj z vlastnej skúsenosti, lebo manželka pracuje v jednom takom zariadení ako sociálna, je 220 lôžok a je tam ďalší počet ľudí, ktorí chcú sa tam dostať, jednoducho nemajú šancu, lebo niet tých lôžok ešte. A samospráva momentálne nie všade má dostatok finančných zdrojov na to, aby vytvárala ďalšie miesta. My sledujeme aj to, aby sa v takom dobrom slova zmysle, v úvodzovkách, vyčistili aj tí žiadatelia, vy dobre viete, že je veľa žiadateľov, ktorí majú kde bývať, o ktorých by sa možno mal kto postarať z rodiny, ale jednoducho predajú svoje byty, predajú svoje domy a idú do toho lepšieho zariadenia takýmto spôsobom. A možnože tým, že sa ten čas trochu predĺži, že aj oni si to rozmyslia a budú hľadať iný spôsob, ako sa postarať o seba. Možnože aj v tej rodine sa nájdu viacerí ľudia, ktorí povedia, tak budeme sa starať o tých našich blížnych. Samozrejme, že je to na dlhšiu diskusiu než na toto, a ja určite pripravím si aj do druhého čítania vystúpenie, kde mám, na konkrétnych príkladoch uvediem, prečo je to tak, ako to je. A budem sa len tešiť na vaše vystúpenie a verím, že spoločne nájdeme riešenie aj pre túto oblasť, ktorá aj mne leží veľmi na srdci, lebo aj minulý týždeň som bol na východe v jednej dedine, kde je viac tých žiadateľov, než sú možnosti, a dokonca sú tam tri, jednu má obec a dve sú súkromné. Aj napriek tomu sú plné. Zároveň je tam o niekoľko kilometrov ďalšie zariadenie, súkromné, kde nasadili takú vysokú latku, že jednoducho nie je možné to zaplatiť. Čiže aj týmto spôsobom chceme možno aj donútiť tých, ktorí pýtajú strašne veľa peňazí ako oprávnené náklady, aby jednoducho aj oni zracionalizovali, aby sa tam dostalo, tam, kde sú voľné miesta, lebo tam sa niekedy nedostanú práve preto, že sú to drahé miesta. Ale hovorím, že budeme určite v druhom čítaní na tú tému diskutovať a rád aj na výbore si to s vami rozoberiem. Ďakujem pekne za pripomienky. Ďakujem, pán predseda.
Paška, Pavol, predseda NR SR (2012-07-31):
Pán predseda, bol doručený návrh na skrátené konanie a keďže sme schválili zaradenie nového bodu programu, ktorým je vyslovenie súhlasu alebo nesúhlasu so skráteným konaním, musí predtým, ako budeme rokovať, zasadnúť výbor. Samozrejme, nebudeme rokovať o zákone, rokujeme o návrhu na vyslovenie súhlasu alebo nesúhlasu. Ďakujem pekne. Budeme teraz pokračovať v rozprave v prvom čítaní o vládnom návrhu zákona č. 461 o sociálnom poistení. Do rozpravy je prihlásený... Technici, zapnite mi screen! (Hlasy v sále.) Jožko Nagy, je? Pán poslanec Nagy. Poprosím pána ministra, aby zaujal svoje miesto, takisto pána predsedu výboru ako určeného spravodajcu. Pán poslanec, chvíľočku. Poprosím vás, kolegyne, kolegovia, chceme pokračovať v prerušenej rozprave. Poprosím všetkých, ktorí nemajú záujem sledovať rozpravu, aby radšej odišli z rokovacej miestnosti, aby sme mohli pokračovať v rozprave. Poprosím pána ministra práce, ak sa nachádza v priestoroch Národnej rady. Prepáčte, pán poslanec, ospravedlňujem sa, ale nie je tu pán minister, musíme počkať. Ďakujem, máme tu aj pána ministra. Nech sa páči, pán poslanec, máte slovo. (Pokračovanie v rokovaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 141.)